কালিহিম
প্যান দে রেগলা বা কালিহিম নামে পরিচিত এই খাবারটি ফিলিপিনো রন্ধনশৈলীর অন্তর্গত। এটি একপ্রকার রুটিজাতীয় খাবার। এটি বৈশিষ্ট্যগতভাবে উজ্জ্বল লাল, ম্যাজেন্টা বা গোলাপী রঙের হয়। এটি সাধারণত বাসি রুটির ছেঁড়া টুকরো, দুধ, চিনি, ডিম, মাখন এবং ভ্যানিলা দিয়ে তৈরি করা হয়। এটি ফিলিপিন্সের স্থানীয় অঞ্চলে বিভিন্ন নামে পরিচিত। এটি একটি সাধারণ সস্তা রুটি যা ফিলিপিন্সের বেশিরভাগ রুটি প্রস্তুতকারক দোকান বা বেকারিতে বিক্রি হয়। সাধারণত স্থানীয় মেরিন্ডা থালিতে এই খাবারটি পরিবেশিত হয়।